# DRAFT DECIZIA ETAPEI DE ÎNCADRARE

## Nr. din XX.XX.2024

Ca urmare a notificării adresate de **SC ASTAR SERV SRL,** cu sediul înjudețul Suceava, municipiul Rădăuți, strada Mihai Viteazu, nr. 11A**,** privind planul **“Întocmire PUZ în vederea construirii 2 blocuri de locuințe colective tip D+P+4E, branșamente la utilități și împrejmuire”,** propus a fi amplasat înjudețul Suceava, municipiul Rădăuți, strada Horea, nr. 55,57,59, înregistrată la APM Suceava cu nr. 4870/04.04.2024, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţei Comitetului Special Constituit din data de 08.02.2024 și a completărilor ulterioare;
* în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**decide:**

**planul “Întocmire PUZ în vederea construirii 2 blocuri de locuințe colective tip D+P+4E, branșamente la utilități și împrejmuire”,** propus a fi amplasat înjudețul Suceava, municipiul Rădăuți, strada Horea, nr. 55,57,59, **nu** **necesită evaluare de mediu, nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta **nu înlocuiește Acordul de mediu** în vederea emiterii Autorizației de construire.

**Caracteristicile și localizarea planului**

Zona care face obiectul prezentului P.U.Z. este o zonă pentru **locuințe individuale** și funcțiuni complementare, regim de înălțime **P, P+2E**, conform UTR 5, este liber de sarcini şi este în proprietatea privată a beneficiarului **S.C. „ASTAR SERV” S.R.L. Rădăuți.**

Terenul cu suprafața totală de **2432 mp** este situat în **intravilanul** Municipiului Rădăuți, strada Horea nr. 55, 57, 59 și se identifică cu **nr. cadastral 59031**. Categoria de folosință este **curți construcții** și **arabil**.

În **Certificatul de Urbanism nr. 15/ 23.01.2024** eliberat de Primăria Municipiului Rădăuți, s-a impus elaborarea PUZ, în vederea construirii a două blocuri de **locuințe cotective** cu regim de înălțime **D+P+4E**, împrejmuire și branșamente la utilități.

**Vecinătăți:**

- **la nord:** strada Horea (acces teren studiat P.U.Z.);

**- la sud:** Cooperativa „Munca Invalizilor”;

- **la vest:** proprietate privată;

- **la est:** S.C. DAMI BROTHERS CONSTRUCT S.R.L. (56910).

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin PUZ se vor stabili condițiile de amplasare și conformare a edificabilului propus; se va stabili funcțiunea dominantă și funcțiunile complementare alocate activității propuse, amenajabilul parcelei, modul de asigurare a acceselor carosabile și pietonale pe parcelă, modul de asigurare cu utilități pentru viitoarele construcții, indicatori urbanistici, înălțimea maximă admisă, retrageri edificabil față de aliniament și limita posterioară și laterale ale parcelei.

Principala funcţiune a zonei va fi cea de servicii șilocuințe colective, prevăzute cu spaţii de parcare, căi de acces, spaţii verzi.

**Indici urbanistici:**

Principalii indicatori urbanistici **propuşi** sunt:

* procent de ocupare a terenului – **POT propus = 24,7 %**
* coeficient de utilizare a terenului – **CUT propus = 1,63**
* regim de înălţime propus: D+P+4E; H = 17,5 m
* procent de ocupare a terenului **maxim** – **POT max = 40 %**
* coeficient de utilizare a terenului **maxim** – **CUT max = 1,9**
* regim de înălţime **maxim**: D+P+4E; **H max. = 20 m**

**Bilanț teritorial**

|  |  |  |  |  |
| --- | --- | --- | --- | --- |
| **Zone funcţionale** | **Existente** | | **Propuse** | |
| **mp** | **%** | **mp** | **%** |
| Zonă construită | - | - | 600 | 24,70 |
| Zonă circulaţie+trotuare | - | - | 801,80 | 33 |
| Zonă parcari | - | - | 553 | 22,70 |
| Zonă spaţii verzi | - | - | 477,20 | 19,60 |
| Teren liber (arabil) | 2432 | 100 | - | - |
| **TOTAL** | **2432** | **100** | **2432** | **100** |

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

Anterior P.U.Z. a fost elaborat Planul Urbanistic General al municipiului Rădăuți.

Concomitent, pentru întocmirea P.U.Z. şi stabilirea elementelor de Regulament, vor fi elaborate o serie de documentaţii:

* studiul geotehnic pentru zona ce face obiectul prezentului P.U.Z.;
* planul topografic al zonei;
* avize de la deţinătorii de utilităţi;
* delimitarea clară a aliniamentelor existente;
* identificarea situaţiei juridice a terenului;
* identificarea problemelor de echipare tehnico – edilitară.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile* ***– nu este cazul****;*

**Alimentarea cu apă**

În apropierea zonei studiate există rețea de distribuție a apei potabile, alimentarea cu apă a amplasamentului urmând a se realiza prin branșarea la rețeaua de apă potabilă a municipiului.

**Canalizarea**

Zona studiată nu este echipată cu sistem centralizat de colectare şi evacuare a apelor uzate menajere, acestea urmând a fi racordate la rețeaua de canalizare a municipiului Rădăuți, prin branșarea la rețeaua de canalizare a municipiului.

**Alimentarea cu energie electrică**

În apropierea zonei studiate există o reţea aeriană de distribuţie a energiei electrice de joasă tensiune (220,0 V), de la care vor fi alimentate obiectivele propuse.

**Alimentarea cu gaze naturale**

În apropierea zonei studiate există o reţea aeriană de distribuţie a energiei electrice de joasă tensiune (220,0 V), de la care vor fi alimentate obiectivele propuse.

**Accesul**

Accesul auto și pietonal pe parcelă se va face prin intermediul drumului de acces dinspre latura de nord a terenului studiat, din strada Horea. ***Se va avea în vedere respectarea lățimii minime a căii de acces de 7 metri.***

Locurile de parcare se amenajează în incinta parcelei studiate.

**Gospodărirea deșeurilor**

Colectarea la locul de producere a deșeurilor menajere se face în recipiente acoperite, dimensionate în funcție de cantitatea produsă, de ritmul de evacuare și de categoria în care se încadrează deșeurile menajere din imobilul propus. Deșeurile nu se colectează direct în recipient, ci într-un sac de polietilenă aflat în recipient și care să aibă un volum puțin mai mare decât volumul recipientului. Precolectarea secundară, adică strângerea și depozitarea provizorie a sacilor cu deșeuri menajere în punctele de precolectare organizată, se face în recipiente de culori diferite inscripționate cu tipul deșeurilor, dimensionate corespunzător, acoperite, prevăzute cu dispozitive de prindere adaptate modului de golire, ușor transportabile, concepute astfel încât să nu producă răniri în timpul manipulării. Administrația publică locală va asigura colectarea, îndepărtarea și neutralizarea deșeurilor menajere și stradale.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbuști; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program –* ***nu este cazul****;*

e*)relevanţa planului sau programului pentru implementarea legislaţiei naţionale şi comunitare de mediu* ***– nu este cazul****;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –* ***prin măsurile luate nu apar efecte negative remanente asupra mediului****;*

*b) natura cumulativă a efectelor –* ***nu este cazul****;*

*c) natura transfrontieră a efectelor –* ***nu este cazul****;*

*d) riscul pentru sănătatea umană sau pentru mediu (de exemplu, datorită accidentelor*) –

***nu este cazul****;*

*e) mărimea şi spaţialitatea efectelor (zona geografică şi mărimea populaţiei potenţial afectate)-*

***este redusă pe perioada execuției lucrărilor****;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural –* ***nu este cazul****;*

*(ii) depăşirea standardelor sau a valorilor limită de calitate a mediului –*

***este redusă pe perioada execuției lucrărilor****;*

*(iii) folosirea terenului în mod intensiv* ***– este redusă pe perioada execuției lucrărilor****;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional-* ***amplasamentul nu este situat în interiorul sau apropierea unei arii naturale protejate****;*

**Obligaţiile titularului:**

1. Titularul are obligația de a respecta legislația de mediu în vigoare.
2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.
3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.
4. Titularul planului are obligația de a respecta condiția impusă de ISU Suceava: ***respectarea lățimii minime a căii de acces de 7 metri.***

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 03.04.2024 şi 08.04.2024, până la luarea deciziei de încadrare nu au fost semnalate observaţii din partea publicului.

- În urma publicării din data de ....................., în ziarul „..........................” a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina SIMINIUC**

|  |  |  |  |
| --- | --- | --- | --- |
| Șef Serviciu  Avize, Acorduri, Autorizații,  Adina HOBJILA | | Întocmit,  Consilier Mihaela POLEACU | |
|  |  | |